ביטלג'וס ביטלג'וס

ביטלג'וס ביטלג'וס (באנגלית: Beetlejuice Beetlejuice) הוא סרט קומדיית אימה (אנ') אמריקאי, שבוים על ידי טים ברטון על פי תסריט מאת אלפרד גוף ומיילס מילר, המהווה המשך לאירועי הסרט "ביטלג'וס" משנת 1988. הסרט הופק על ידי חברת ההפקה "Plan B Entertainment" ואולפני האחים וורנר, ומככבים בו מייקל קיטון, וינונה ריידר וקתרין אוהרה, ששבים לגלם את דמויותיהם מהסרט הראשון, לצד ג'סטין ת'רו, מוניקה בלוצ'י, ג'נה אורטגה ווילם דפו. בכורת הסרט התקיימה בפתיחת פסטיבל הסרטים של ונציה ה-81 שהתקיימה ב-28 באוגוסט 2024. הסרט עלה לאקרנים בישראל ב-5 בספטמבר 2024, ולאקרנים בארצות הברית ב-6 בספטמבר 2024, וזכה בעיקר לביקורות חיוביות מצד המבקרים. 36 שנים לאחר אירועי הסרט הראשון, לידיה דיץ, שעדיין רדופה על ידי רוחו של ביטלג'וס, מנחה כעת תוכנית אירוח על-טבעית בשם "בית הרפאים", שעל הפקתה אחראי בן-זוגה הנוכחי, רורי. לאחר שלקחה הפסקה מצילומי קטע עבור התוכנית בעקבות חיזיונות נשנים על ביטלג'וס בין הצופים בקהל, מתוודעת לידיה באמצעות דיליה, אמה החורגת, על מותו של אביה, צ'ארלס. בדרך לווינטר ריבר עבור טקס ההלוויה, אוספים לידיה, דיליה ורורי את בתה המנוכרת של לידיה, אסטריד, מהפנימייה. מתברר שאביה של אסטריד, ריצ'רד, ולידיה התגרשו שנתיים לפני היעלמותו בדרום אמריקה. לאחר ההלוויה, רורי מציע ללידיה נישואים, להם היא נענית באילוץ, מה שגורם לאסטריד לברוח ולפגוש את ג'רמי, שמזמין אותה לבלות עמו לפני החתונה בליל כל הקדושים. אסטריד מגלה שג'רמי הוא רוח רפאים שזקוק לעזרתה על מנת לשוב לעולם החיים, ומסכימה לסייע לו כשהוא מגלה לה שהיא תוכל להתאחד עם אביה המנוח, והשניים נכנסים לחיים-שלאחר-המוות לאחר שהיא מדקלמת לחש מתוך "ספר העזר לנפטר הטרי". לאחר שגילתה את עברו של ג'רמי כרוצח הוריו, לידיה מבינה את תוכניתו של ג'רמי וקוראת בעל כורחה לביטלג'וס בבקשה לסייע לה להציל את אסטריד. ביטלג'וס מסכים בתנאי שלידיה תינשא לו, מה שיאפשר לו לשוב לעולם החיים ולהימלט מגרושתו, דלורס, שצדה אותו; ולידיה מסכימה לכך באי-רצון. ביטלג'וס ולידיה מגיעים אל תחנת הרכבת שלאחר-המוות בניסיון למנוע מאסטריד לעלות על "רכבת הנשמות", המעבירה נשמות אל העולם הבא. במקביל, מבינה אסטריד שהיא רומתה על ידי ג'רמי וכי על ידי דקלום הלחש, נתנה לו את מקומה בעולם החיים; ובעודה מלווה לרציף, היא מבחינה כי אחד מפקידי התחנה הוא ריצ'רד. לידיה מצילה את אסטריד, אך כשהן נמלטות דרך יציאת החירום, הן מגיעות לאחד מירחי שבתאי ונתקלות בעקלתון, אך ניצלות על ידי ריצ'רד, שמלווה אותם בחזרה לווינטר ריבר. כשג'רמי מנסה לעבור לעולם החיים, הוא נעצר על ידי ביטלג'וס ונשלח לגיהנום. לאחר מכן, מתגייס ביטלג'וס לעזרתה של דיליה לשוב לעולם החיים לאחר שקיפדה בטעות את חייה בהכשת נחשי אפעות. לידיה ואסטריד מגיעות לכנסייה המקומית, שם רורי ממתין לבואן. עם דיליה לצידו, ביטלג'וס מתפרץ לטקס החתונה ומזריק לרורי סרום אמת, הגורם לו להתוודות על כוונתו להינשא ללידיה עבור כספה; לזעמה של לידיה. בזמן ביטלג'וס מתכונן להינשא ללידיה, דלורס הזועמת מגיעה לכנסייה במטרה לבצע את נקמתה. באמצעות ספר העזר, אסטריד משחררת עקלתון בתוך הכנסייה, אותו ביטלג'וס מתמרן לאכול את דלורס ורורי. טקס החתונה מסוכל כאשר אסטריד חושפת כי ביטלג'וס הפר את חוקי ספר העזר ואת החוזה שלו ומאפשרת ללידיה להביא לגירושו חזרה אל עולם המתים. לאחר מכן, לידיה ואסטריד מביעות את אהבתן לדיליה בעת פרידתה לאחר שהן מבינות שהיא מתה. על הרציף לרכבת הנשמות, דיליה מתאחדת עם שרידיו של צ'ארלס לפני שהשניים עולים על הרכבת. פרק זמן מה לאחר מכן, מתגלה כי לידיה החליטה לסיים את תוכנית האירוח שלה ולבלות את שאר זמנה עם אסטריד. לרוע המזל, מתגלה כי לידיה עדיין סובלת מפוסט-טראומה וסיוטים על ביטלג'וס, שכן באחד מסיוטיה השתיים מבקרות בטירה של דרקולה, שם אסטריד מתאהבת באחד העובדים המקומיים, ולאד, ולבסוף נישאת לו, אך בהמשך מתגלה כי היא נושאת את בנו של ביטלג'וס. מייקל קיטון – ביטלג'וס, רוח רפאים ו"מגרש חיים" שמעוניין לשאת את לידיה לאישה בכל מחיר. גם קיטון וגם הבמאי טים ברטון בחרו לשמור על הדמות כלא-תקינה-פוליטית כפי שהייתה בסרט המקורי בשל אהבתם לתכונת אופי זו, ומכיוון שברטון סבר שדמותו של ביטלג'וס היא דמות שאינה מסוגלת להתפכח או להתפתח. וינונה ריידר – לידיה דיץ, מתבגרת גותית לשעבר שכמעט אולצה להינשא לביטלג'וס בשנת 1988, ובהווה אמה של אסטריד ומארחת תוכנית האירוח העל-טבעית "בית הרפאים". מתוך מחשבה על מהותה של דמותה כפי שהייתה בסרט הראשון, ריידר ציינה כי מעולם לא חשבה שדמותה תהפוך לאם לנערה מתבגרת, אלא לרווקה מזדקנת הממשיכה להתגורר בביתם של הזוג מייטלנד. קתרין אוהרה – דיליה דיץ, אמה החורגת של לידיה, סבתה החורגת של אסטריד ואלמנתו של צ'ארלס דיץ, העוסקת כעת באירוח תערוכות אמנות אמיתיות ברובע הסוהו בלונדון. ג'סטין ת'רו – רורי, בן-זוגה הנוכחי של לידיה ומפיק טלוויזיה נכלולי המעוניין להתעשר על חשבונה. דמותו של רורי קיבלה השראה מדמותו של אוטו, מעצב הפנים וידידה הקרוב של דיליה שגילם גלן שדיקס בסרט המקורי; והתסריטאים אלפרד גוף ומיילס מילר כתבו אותו כדמות שכולם ירצו לראות מתבזה כמו אוטו ונהנה מהרעיון להציג את לידיה במערכת יחסים תלותית מוזרה ששקופה לעיני כולם, כולל לעיני עצמה, גם גוף וגם מילר רצו שקהל הצופים ירצה להבין מדוע רורי נמצא עם לידיה ושהוא "שמוק", אבל גם שעליהם למצוא את אנושיותו של רורי מבלי להפוך אותו ל"שק חבטות" בלבד. ברגע שת'רו לוהק ונפגש עם גוף ומילר דרך הזום, הוא סיפק לשניים רעיונות ששולבו בעלילת הסרט. מוניקה בלוצ'י – דלורס לה-ורג', אשתו לשעבר של ביטלג'וס ומכשפה מוצצת-נשמות שהרעילה את ביטלג'וס במהלך שנות המגפה השחורה לפני שקצץ אותה בגרזן כנקמה. ג'נה אורטגה – אסטריד דיץ, בתה המתבגרת של לידיה ונכדתה החורגת של דיליה וילם דפו – וולף ג'קסון, בלש רפאים ושחקן כושל שהיה כוכב בי מוביז בחייו. ארתור קונטי – ג'רמי פרייז'ר, רוחו של נער מתבגר ההופך למושא אהבתה של אסטריד, מבלי לדעת כי הוא למעשה מנצל אותה. ברן גורמן – האב דמיאן, כומר מקומי המתגורר בווינטר ריבר. איימי נוטל – ג'יין באטרפילד הבת, סוכנת נדל"ן מקומית ובתה של ג'יין באטרפילד האם מהסרט הראשון, שגולמה בסרט הקודם על ידי רייצ'ל מיטלמן. סנטיאגו קבררה – ריצ'רד, אביה של אסטריד ובעלה לשעבר של לידיה, שגופתו נעלמה במהלך טיול בדרום אמריקה דני דה ויטו – איש תחזוקה שהתאבד בשתיית ורנית. פיליפה קייטס – ולאד, צעיר טרנסילבני העובד בטירה של דרקולה. ניק קלינגטון – בוב, רוח "זומבית" בעלת ראש מכווץ העובד עבור ביטלג'וס. מארק הינהאן (ניצב פיזי) וצ'ארלי הופקינסון (דיבוב) – צ'ארלס דיץ, אביה של לידיה ובעלה המנוח של דיליה, שנאכל על ידי כריש. בנוסף לכך, נעשה שימוש בדמותו של השחקן המקורי, ג'פרי ג'ונס, באמצעים שונים, כולל קטעי ארכיון, תמונות וקטע מונפש המציג את מותה של הדמות. מותה של הדמות נוצר בהשראת אחד מסיוטיו של ברטון. לאחר הצלחת הסרט "ביטלג'וס" (1988), הזמינה "The Geffen Company" שני תסריטים עבור סרט המשך בשנת 1990: הראשון, Beetlejuice in Love (בתרגום חופשי לעברית: ביטלג'וס מאוהב), נכתב על ידי התסריטאי וורן סקארן, שהיה אחראי לשכתובהתסריט הסופי של הסרט הראשון. בתסריטו של סקארן, ביטלג'וס פוגש את ליאו, צעיר שצונח באופן טרגי אל מותו בזמן שהציע נישואים לבת-זוגו, ג'וליה, במגדל אייפל; ובעקבות המפגש בורח לעולם החיים במטרה לרדוף אחר ג'וליה. סקארן מת זמן קצר לאחר שהגיש את הטיוטה הראשונה שלו לתסריט ובעקבות מותו נזנח התסריט. בהמשך, שכר טים ברטון את התסריטאי והסופר ג'ונתן ג'מס על מנת לכתוב את התסריט השני לסרט ההמשך, שהתעתד להיקרא Beetlejuice Goes Hawaiian (בתרגום חופשי: ביטלג'וס נוסע להוואי), ועל פי הצהרתו של ג'מס, הרעיון לעלילת סרט ההמשך התפתח כתוצאה מכך שטים חשב שיהיה משעשע לנסות לשלב בין הקונספט של "סרט חוף" לסרט אקספרסיוניזם גרמני. על פי הדיווח, עלילת הסרט נועדה לעקוב אחר משפחת דיץ שעוברת להוואי, שם צ'ארלס מפתח אתר נופש חדשני; אך עד מהרה המשפחה מגלה שהחברה שלו בונה על אדמת הקבורה של רוחות עתיקות, ששבות מהעולם הבא עם תיאבון לנקמה, איום המביא להתערבותו של ביטלג'וס. מייקל קיטון ווינונה ריידר הסכימו לשוב לגלם את דמויותיהם, בתנאי שהסרט יבוים על ידי ברטון, אך הפקת הסרט נדחתה בעקבות התקדמות הפקת הסרט "באטמן חוזר". בתחילת שנת 1991, נמסר כי ברטון עודנו מעוניין להפיק את הסרט ההמשך, ולשם כך פנה אל התסריטאי דניאל ווטרס, לאחר שהתרשם מעבודתו על סרט הקומי-שחור "מלכות הכיתה", על מנת לשכתב את התסריט. עם זאת, בהמשך נודע כי ברטון שכר את ווטרס לצורך כתיבת "באטמן חוזר". באוגוסט 1993, המפיק דייוויד גפן שכר את התסריטאית פמלה נוריס למלאכת שכתוב התסריט. בשנת 1996, נמסר כי האחים וורנר פנו לקווין סמית' על מנת לשכתב את התסריט, אם כי סמית' דחה את ההצעה לטובת הפקת הסרט "סופרמן חי". בהמשך, הבהיר סמית' כי דחה את ההצעה מכיוון שחשב שסרט המשך לסרט המקורי יהיה מיותר. במרץ 1997, הצהיר ג'מס כי ”התסריט של "Beetlejuice Goes Hawaiian" עדיין בבעלות חברת גפן ונראה שהוא לעולם לא יופק. בכל אופן, לא באמת ניתן להפיק את זה עכשיו. וינונה מבוגרת מדי לתפקיד, והדרך היחידה שהם יוכלו להפיק אותו היא לעצב אותו [את העלילה] מחדש לחלוטין.” ברטון שקל גם כמה רעיונות נוספים לסרטי המשך אחרים במהלך השנים, שכללו בין היתר את הצבת דמותו של ביטלג'וס באחוזה רדופה או במערב הפרוע, אך כל הרעיונות הללו בוטלו ונגנזו. בספטמבר 2011, נמסר כי האחים וורנר שכרו את הסופר והתסריטאי סת' גרהאם-סמית', ששיתף פעולה עם ברטון בסרטים "צללים אפלים" ו"אברהם לינקולן: צייד הערפדים", על מנת לכתוב ולהפיק את סרט ההמשך. גרהאם-סמית' חתם על חוזה לכתיבת התסריט מתוך כוונה לעשות "סיפור שראוי שנעשה את זה באמת, משהו שלא נוגע רק למזומן, משהו שלא נועד לכפות על מישהו עיבוד מחודש או אתחול". בנוסף, גרהאם-סמית' היה נחוש בדעתו שקיטון ישוב לגלם את דמותו של ביטלג'וס. לאותו מועד, ברטון וקיטון טרם אישרו את שובם להפקת סרט ההמשך, אך הצהירו כי יסכימו לשוב אם התסריט יהיה מספיק טוב. גרהאם-סמית' נפגש עם קיטון בפברואר 2012, ועל כך הצהיר: "דיברנו במשך מספר שעות ודיברנו על התמונה הגדולה. זה בראש סדר העדיפויות של האחים וורנר. זה בראש סדר העדיפויות של טים. [מייקל] רצה לעשות את זה כבר 20 שנה והוא ידבר על זה עם כל מי שיקשיב." על פי התכנון, עלילת הסרט נועדה להתרחש בזמן אמת במקביל לחלוף הזמן שעבר מאז הפקת הסרט הראשון בשנת 1988, 26 או 27 שנה לאחר אירועי הסרט הראשון, ולשקף את העובדה כי עבור ביטלג'וס, אין לזמן משמעות בחיים שלאחר המוות, בניגוד למשמעותו עבור העולם שבחוץ. בנובמבר 2013, ריידר רמזה על שובה הפוטנציאלי באומרה, "נשבעתי לשמור על סודיות, אבל נשמע כאילו שזה קורה. מדובר ב-27 שנים מאוחר יותר. ואני חייבת לומר, אני ממש אוהבת את לידיה דיץ. היא הייתה חלק כל כך עצום ממני. הייתי מתעניינת במה שהיא עושה 27 שנים מאוחר יותר". ריידר אישרה שתשקול להשתתף בסרט המשך רק אם ברטון וקיטון יהיו מעורבים בהפקה. בדצמבר 2014, ברטון הצהיר כי "זו דמות שאני אוהב ואני מתגעגע לעבודה עם מייקל. יש רק ביטלג'וס אחד. אנחנו עובדים על תסריט ואני חושב שזה כנראה קרוב יותר מאי-פעם ואשמח לעבוד איתו שוב." בינואר 2015, גרהאם-סמית' הצהיר כי העבודה על התסריט הסתיימה, וכי הוא וברטון מתכוונים להתחיל את צילומי הסרט עד סוף השנה, בהשתתפותם של קיטון וריידר. במהלך משא ומתן על הצטרפות לסדרת המדע בדיוני של "נטפליקס", "דברים מוזרים", עבור גילום דמותה של ג'ויס באיירס, ריידר הסכימה לקבל את התפקיד תחת תנאי יחיד לאחים דאפר שאם הפקתו של סרט המשך ל"ביטלג'וס" יזכה לאור ירוק, היא תורשה לקחת הפסקה מהפקת הסדרה לצורך צילומי הסרט, זאת מכיוון שהיא וברטון ניהלו שיחות על הפרויקט מאז שנת 2000; האחים דאפר הסכימו לתנאי זה. באוגוסט 2015, ריידר אישרה שהיא תשוב לגלם את דמותה של לידיה. במאי 2016, ברטון הצהיר, "זה משהו שבאמת הייתי רוצה לעשות בנסיבות הנכונות, אך מדובר באחד מהסרטים האלו שבהם זה צריך להיות נכון. זה לא סוג של סרט שזועק [לסרט המשך], זו לא טרילוגיית "ביטלג'וס". אז זה משהו שאם הוא מסתדר נכון – כי אני כן אוהב את הדמות ומייקל מדהים בגילום הדמות הזו – אז נראה שכן. אבל אין עדיין שום דבר קונקרטי." באוקטובר 2017, נמסר כי התסריאי מייק ווקדינוביץ' נשכר לכתוב מחדש את התסריט; אך באפריל 2019, הוצהר רשמית על ידי האחים וורנר על גניזת תוכניותיה להפקת סרט ההמשך. בפברואר 2022, נמסר על חידוש הפקת סרט ההמשך, הפעם תחת הפקתה של חברת ההפקות "Plan B Entertainment" בניהולו של השחקן בראד פיט, לצדם של אולפני האחים וורנר. עוד נמסר כי קיטון וריידר ישובו לגלם את דמויותיהם של ביטלג'וס ולידיה. באוקטובר 2022, הצהיר ברטון כי הוא לא מעורב בפרויקט, אך מספר ימים לאחר מכן שב בו מדבריו ואמר ש"שום דבר אינו סופי". בסופו של דבר, כשברטון שב לבימוי הסרט, הוא ניסה לפתח מחדש את עלילת הסרט ולהתחיל את פיתוח הסרט מאפס, בתחושה שהפקת הסרט הזכירה לו מדוע הוא אוהב להפיק סרטים. ברטון הגה את עלילת הסרט כשחשב על לידיה דיץ, דמות שלו שאיתה הזדהה בצעירותו, ותהה כיצד השתנו חייה לאחר אירועי הסרט הראשון וכיצד יכלו להיראות חיי המשפחה שלה בזמן שהיא הופכת מ"מתבגרת מגניבה" ל"מבוגרת מטורפת" שמנחה תוכנית אירוח פופולרית בשם "בית הרפאים" בזמן שבתה שונאת אותה. ברטון ציין כי השינויים שעבר בחייו מאז עליית הסרט המקורי לאקרנים סייעו להפקת סרט ההמשך, לאחר שחווה הרבה מהדברים האלה בעצמו, והעיר כי הסרט הוא "סרט מאוד אישי" בכיכובה של משפחה מוזרה בסיפור ידידותי למשפחה וסיפור רגשי על שלושה דורות שחווים דברים בסיסיים שכולם מרגישים בחיים כשהם גדלים. גם ברטון וגם קיטון הסכימו על חשיבות ההפקה שלא להשתמש בכמויות מופרזות של טכנולוגיה ממוחשבת, וביקשו לגרום לסרט להרגיש כסרט שהופק ב"עבודת-יד". בריאיון שנערך עם קיטון, קיטון המשיל את עלילת הסרט לסצנת השיט הפסיכדלי של וילי וונקה ב"וילי וונקה ומפעל השוקולד" (1971), שלוקחת "תנודות גדולות מאוד" במופע פנטזמגורי בלתי נשלט וראשו של ברטון ש"נזרק" אל מסך הקולנוע, וציין כי לתחושתו עלילת הסרט "חזקה" יותר מזו של קודמו, בשל היותה בעלת "יותר קשר" לקהל הצופים מבחינת הדמויות, למצוא דברים "מעבר למענגים" שהוא לא היה מוכן אליהם בזמן שריידר הביעה בביטחון את אמונתה שהסרט עלה על הציפיות הגבוהות שלה וציפה לכל דור כדי למצוא משהו שהם יכולים להעריך מהסרט. במרץ 2023, נמסר על ידי "וראייטי" כי ג'נה אורטגה נמצאת במשא ומתן על גילום דמותה של אסטריד דיץ, בתה המתבגרת של לידיה, בעוד שאושר כי ברטון עתיד לשוב לבימוי הסרט; במהלך צילומי הסרט, יצרו אורטגה וריידר קשר "מטורף" ו"אינטנסיבי", כשהאחרונה ראתה בראשונה גרסה צעירה יותר אך מגניבה פי אלף של עצמה, וכתוצאה מכך אורטגה פיתחה זהות ייחודית משלה עבור אפיון דמותה של אסטריד. במאי 2023, הודיע המלחין דני אלפמן על שובו להלחנת הפרטיטורה עבור סרט ההמשך, בעוד שאושר ליהוקה של אורטגה, וכי את התסריט לסרט כתבו יוצרי סדרת האימה-קומית "ונסדיי", אלפרד גוף ומיילס מילר; לצוות השחקנים הצטרפו ג'סטין ת'רו, ברן גורמן, ארתור קונטי, פיליפה קייטס ווילם דפו, שלוהקו לתפקידים שטרם-פורסמו למעט ליהוקו של דפו, שדמותו תוארה כשוטר שלאחר-המוות. מאוחר יותר, הסביר דפו ל"וראייטי" במהלך פסטיבל הסרטים במרקש כי דמותו היא בלש רפאים שהיה כוכב פעולה בבי מוביז בחייו לפני שמת בתאונה. מאוחר יותר, התחרט דפו שחלק את הפרטים האלה על דמותו, מחשש שברטון עלול לכעוס עליו על שחשף ספוילרים מהסרט. קונטי נבחן לתפקיד במהלך שיחת זום עם ברטון ומבחן כימיה עם אורטגה, וקיבל את החדשות שלוהק לתפקיד ב-1 באפריל, מה שהוביל אותו בתחילה לחשוב כי מדובר בבדיחה מתוחכמת. עוד נודע כי קתרין אוהרה תשוב לגילום דמותה של דיליה דיץ וכי מוניקה בלוצ'י לוהקה לגילום דמותה של אשתו לשעבר של ביטלג'וס, דלורס. במקור, לא כתב גוף את דמות קורבנה הראשון של דלורס, איש תחזוקה מנוח, עם שחקן ספציפי בראש, אז ברטון קרא לשחקן דני דה ויטו לבצע את הופעת האורח. עוד הוכרז כי על עיצוב התלבושות תופקד מעצבת התלבושות קולין אטווד (אנ'), שעבדה בשיתוף פעולה עם ברטון בסרטיו הקודמים. אטווד אישרה כי חליפת הפסים של ביטלג'וס תופיע בסרט, בשל היותה אייקונית עבור הדמות, השוותה זאת לאותו האופן שבו דמותה של אליס מאת לואיס קרול מאופיינת בשמלתה הכחולה, ואף חשפה כי קיטון התנגד לכך והעדיף לשוב ללבוש את חליפת טוקסידו הבורדו של ביטלג'וס מסצנת החתונה. מאוחר יותר, אישרה אוהרה שהסרט יכלול את השיר "Day-O (The Banana Boat Song)" של הארי בלפונטה משנת 1955, שהוצג בסרט הראשון. בנוסף, החליטו גוף ומיילס כי סצנת החתונה תכלול נאמבר מוזיקלי שבה ביטלג'וס "היא המנצח המטורף של כל הסיטואציה הזו", אבל לא היו בטוחים באיזה שיר להשתמש, ובתגובה לכך הציע ברטון את "MacArthur Park", שיר עליו העיר גוף שמדובר ב"דבר המשוגע, המוזר, המטורף הזה שאתה צריך בסוף הסרט הזה". במקביל, התעקש קיטון כי לדמותו של ביטלג'וס יהיה זמן מסך מוגבל בסרט, כפי שהיה לו בסרט הראשון, בטענה ש”הרעיון היה ש"לא, לא, לא, אסור להגזים עם ביטלג'וס, זה יהרוג את הסרט, דמותו של ביטלג'וס לא הניעה את העלילה כמו בסרט הראשון. הוא יותר חלק מקו העלילה בסיפור הזה, לעומת הראשון, שהוא סוג של נכנס פנימה ומניע את הסרט קצת.” צילומי הסרט החלו ב-11 במאי 2023, בלונדון ועליהם הופקד צלם הקולנוע האריס זמברלוקוס; לאחר שנמסר כי יתחילו יממה קודם לכן, ב-10 במאי, אם לא יושפעו על ידי שביתת גילדת התסריטאים של אמריקה. ב-18 במאי 2023, נמסר כי צילומי הסרט מתקיימים במכללת "הנסיכה הלנה" בפרסטון, הרטפורדשייר שבאנגליה. צילומי חוץ התקיימו במזרח קורינת', ורמונט, בו צולמו גם סצנות החוץ של הסרט המקורי. ביולי 2023, הושבתו צילומי הסרט עקב שביתת אמני הטלוויזיה והרדיו. לאחר השבתת צילומי הסרט, הצהיר ברטון כי 99% מצילומי הסרט הושלמו וכי נותרו כ"יומיים" בלבד עד לתום הצילומים. אורטגה זומנה לצילומי השלמה ארבעה ימים לאחר סיום השביתה. ב-16 בנובמבר 2023, לאחר סיום השביתה, נמסר על חידוש צילומי הסרט במלרוז, מסצ'וסטס; צילומי הסרט הסתיימו ב-30 בנובמבר 2024 בוורמונט. במקור, נמסר כי צילומי הסרט עתידים להתחיל בקיץ 2022. במרץ 2024, הצהיר קיטון כי הוא כבר צפה בגרסה ראשונית של הסרט וכי נדרשת עריכה נוספת. בהמשך החודש, דווח ב"הוליווד ריפורטר" כי ג'פרי ג'ונס לא ישוב לגלם את דמותו של צ'ארלס דיץ בסרט, עקב מותה של דמותו. באפריל 2024, הצהירה ג'ינה דייוויס שהיא לא תשוב לגלם את דמותה של ברברה מייטלנד בשל גילה, ואמרה: ”הדמויות שלנו היו תקועות כמו שהן נראו כשהן מתו לנצח, אז עבר זמן-מה.” באוגוסט 2024, אישר ברטון בשנית במהלך ריאיון למגזין "פיפל" שדייוויס ואלק בולדווין לא שבו להפקת סרט ההמשך מכיוון שהזוג מייטלנד לא היו נחוץ לסיפור שרצה לספר, דבר שהוא הודה שהוא אישית לא יכול היה לעשות בשנת 1989 בשל התמקדות העלילה בשלושת דורותיה של משפחת דיץ. ברטון אף הצהיר כי הסרט יסביר את היעדרותם של הזוג מייטלנד בכך שהשתמשו בפרצה שמצאו ב"ספר העזר לנפטר הטרי" על מנת לעזוב את ביתם במהלך התקופה שעברה בין שני הסרטים. בריאיון ל"אנטרטיינמנט ויקלי", הצהיר גוף שטיוטה מוקדמת של התסריט אכן כללה את הזוג מייטלנד, וכי הוא ומילר שוחחו על הרעיון עם ברטון, אבל שלושתם החליטו לבסוף לוותר על הופעת קמאו זו מכיוון שהרגישו ששום טכנולוגיית די-אייג'ינג לא תהיה משכנעת מספיק על מנת לגרום לקהל להאמין שדייוויס ובולדווין לא הזדקנו מאז 1988, בנוסף לתחושתם כי סיפורם של הזוג מייטלנד סופר והחלטתו של ברטון שלא לעשות שום פאן-סרביס. על הפקת האפקטים החזותיים הופקדו המפקחים אנגוס ביקרטון ואלכס ביקנל, ואולפני האפקטים החזותיים "Framestore", ‏"One of Us" ו-"BUF". בכורת הסרט התקיימה במהלך פסטיבל הסרטים של ונציה ה-81 ב-28 באוגוסט 2024, והייתה לסרט הפותח של הפסטיבל. הסרט עלה לאקרנים בהפצת אולפני האחים וורנר ב-6 בספטמבר 2024, והופץ בנוסף להקרנות רגילות גם בפורמטי IMAX,‏ 4DX ו-ScreenX. בפאנל שהתקיים ב-CineEurope במהלך שנת 2024, הודיעו "האחים וורנר" כי הסרט יופץ ברחבי העולם ב-4 בספטמבר 2024, יומיים לפני בכורתו המקומית. בנוסף, נחשף כי עבור קידום ושיווק הסרט תוקצב כ-100 מיליון דולר. החל מה-8 באוקטובר 2024, הסרט זמין לרכישה דיגיטלית בפריים וידאו, אפל TV פלוס ופלטפורמות נוספות. גרסאות ה-DVD, בלו-ריי ו-4K Ultra HD (מהדורת Steelbook) יהיו זמינות לרכישה החל מ-19 בנובמבר. נכון ל-29 בספטמבר 2024, גרף הסרט 250.1 מיליון דולר בקופות בתי הקולנוע בארצות הברית ובקנדה, ו-103 מיליון דולר בבתי קולנוע זרים ברחבי העולם, בסכום כולל של 374.1 מיליון דולר בסך הכל. בארצות הברית ובקנדה, הסרט עלה לאקרנים לצד הסרט "The Front Room" והתעתד להכניס 100–110 מיליון דולר מ-4,200 בתי קולנוע בסוף השבוע הפותח שלו. בסופו של דבר הכניס הסרט 42 מיליון דולר ביומו הראשון בבתי הקולנוע, כולל 13 מיליון דולר מהקרנות הטרום-בכורה. בהמשך גרף הסרט 111 מיליון דולר, ורשם את הפתיחה השנייה בגודלה לחודש ספטמבר (שני לסרט האימה "זה"), השנייה בגודלה בקריירה של ברטון (שני לסרט הפנטזיה "אליס בארץ הפלאות"), והפתיחה השלישית בגודלה לשנת 2024 (שלישי לסרטים "דדפול & וולברין" ו"הקול בראש 2"). כ-7.7 מיליון כרטיסים, הנחשבים ל-73% מסך הרווחים בקופות סוף השבוע, הגיעו מהסרט בלבד. רווחי הסרט בסוף השבוע הפותח לעלייתו לאקרנים התעלו על 74 מיליון דולר שהרוויח הסרט המקורי בבתי הקולנוע, ללא הצמדה למדד האינפלציה. בעולם, הרוויח הסרט 35.4 מיליון דולר מ-69 שווקים בסוף השבוע הראשון לעלייתו לאקרנים. הסרט זכה לפתיחה הגדולה ביותר לחודש ספטמבר בבריטניה (9.6 מיליון דולר), מקסיקו (6.5 מיליון דולר), אוסטרליה (2.6 מיליון דולר), ספרד (2.5 מיליון דולר) ואיטליה (1.7 מיליון דולר). באתר הביקורות "Rotten Tomatoes", זכה הסרט לציון 77% על בסיס 261 ביקורות, עם דירוג ממוצע של 6.5/10. בקונצנזוס של האתר נכתב כי: ”לפולטרגייסט הערמומי של מייקל קיטון נשאר עוד הרבה "ג'וס" עבור חזרתו המטורפת של טים ברטון, כשהוא נושא אפקטים פרקטיים מקסימים וגאגים מגעילים שמספקים זמן הנאה כיפי.” באתר הביקורות המשוקללות "Metacritic", זכה הסרט לציון 62/100, על בסיס 59 ביקורות, דבר המצביע על ביקורות "חיוביות לרוב". צופים שנשאלו על ידי חברת הסקרים "CinemaScore" העניקו לסרט ציון ממוצע של "B+" בסולם A+ עד F, בניגוד ל-"B" שקיבל הסרט הראשון, בעוד שצופים שנשאלו על ידי "PostTrak" העניקו לסרט ציון חיובי כולל של 81%, ו-68% מהם ענו שהם בהחלט ימליצו עליו לצופים אחרים. מנולה דארגיס מ"הניו יורק טיימס" כינתה את הסרט "המשך מהנה אבל פחות עוקצני". מרגרט רוארטי ממגזין "The Film" הצהירה כי "יוצר הסרט מצליח ליצור משהו מטורף ומוזר ומשמעותי בדיוק כמו הסרט המקורי", אך מנגד, בביקורת עבור "הגארדיאן", הצהיר זאן ברוקס כי "המהלך של ברטון לנסות להחזיר את קומדיית-האימה משנות ה-80 מעולם הרוחות מלא בתפאורות צעקניות, אך כושל בהוספת עומק למקור." בסרט מופיעה סצנת הפלשבק בשחור-לבן המגולל את סיפורם של דלורס וביטלג'וס מפי האחרון באיטלקית, בחירה קולנועית שנחשבה כמחווה לבמאי האיטלקי מריו בבה, שאף מוזכר בשמו במהלך הסרט. כשנשאל על בימוי סרט שלישי פוטנציאלי, הצהיר ברטון: ”בואו נעשה את החשבון... לקח 35 שנה לעשות את זה, אז אני אהיה מעל גיל 100. אני מניח שזה אפשרי עם התקדמות המדע בימים אלו, אבל אני לא חושב כך.” מדיה וקבצים בנושא ביטלג'וס ביטלג'וס בוויקישיתוף אתר האינטרנט הרשמי של ביטלג'וס ביטלג'וס (באנגלית) אתר האינטרנט הרשמי של ביטלג'וס ביטלג'וס (באיטלקית) "ביטלג'וס ביטלג'וס", במסד הנתונים הקולנועיים IMDb (באנגלית) "ביטלג'וס ביטלג'וס", באתר AllMovie (באנגלית) "ביטלג'וס ביטלג'וס", באתר Rotten Tomatoes (באנגלית) "ביטלג'וס ביטלג'וס", באתר Metacritic (באנגלית) "ביטלג'וס ביטלג'וס", במסד הנתונים הקולנועיים KinoPoisk (ברוסית) דורון פרידמן, הוא קם מהמתים: התופעה ההיסטורית שאף אחד לא ציפה לה, באתר ישראל היום, 9 בספטמבר 2024 ביקורות מעיין גוטנמכר, ‏36 שנה אחרי, "ביטלג'וס ביטלג'וס" עדיין מענג, באתר ‏מאקו‏, 5 בספטמבר 2024 פבלו אוטין, "ביטלג'וס ביטלג'וס": קצבי, מטורלל ומלא בדמיון, באתר הארץ, 5 בספטמבר 2024 יעל שוב, זה סרטו המבדר ביותר של טים ברטון מזה שנים. לא שזה אומר הרבה, באתר Time Out תל אביב, ‏5 בספטמבר 2024 אבנר שביט‏, במיטבו, הסרט הזה הוא מופת של יצירתיות, דמיון וכישרון, באתר וואלה, 6 בספטמבר 2024 ארז דבורה, "ביטלג'וס ביטלג'וס" מבהיר שטים ברטון לא יכול לחזור למי שהיה, גם כשהוא מנסה, באתר ynet, 6 בספטמבר 2024 יואב סימון, ביטלג'וס ביטלג'וס: מי צריך עלילה כשיש במאי עם מגע קסם, באתר כאן – תאגיד השידור הישראלי, 6 בספטמבר 2024 רלי סבאג, "ביטלג'וס ביטלג'וס" לא יחליף את המקור ולא יהפוך לקאלט, אבל בהחלט מספק, באתר חדשות 13, 6 בספטמבר 2024 ישי קיצ'לס, "ביטלג'וס ביטלג'וס": אחד מסרטי ההמשך החולניים, המוצדקים והמוצלחים, באתר ישראל היום, 8 בספטמבר 2024 באנגלית פירוש המילה Juice הוא "מיץ", אך מילה זו גם משמשת לסיומת שמו של ביטלג'וס. מדובר במשחק מילים על שמו של ביטלג'וס, שכן תרגום שמו המילולי הוא "מיץ-חיפושיות" "Beetlejuice Beetlejuice (12A)". BBFC. August 19, 2024. Retrieved September 6, 2024. Rubin, Rebecca (September 4, 2024). "'Beetlejuice Beetlejuice' Aims to Clear $100 Million in Scary-Good Opening Weekend". Variety. Retrieved September 6, 2024. "Beetlejuice Beetlejuice". Box Office Mojo. Retrieved September 6, 2024. "Beetlejuice Beetlejuice (2024) - Financial Information". The Numbers. Retrieved September 6, 2024. Tartaglione, Nancy (July 2, 2024). "Tim Burton's 'Beetlejuice Beetlejuice' To Open Venice Film Festival". Deadline Hollywood. Archived from the original on July 2, 2024. Retrieved September 6, 2024. O'Rourke, Ryan (August 20, 2024). "Tim Burton Was Never Tempted To Make Beetlejuice Anything but "Politically Incorrect"". CNN. Retrieved September 8, 2024. Romano, Nick (August 26, 2024). "Beetlejuice star Winona Ryder thought Lydia would be 'this spinster' rather than a mom in sequel". Entertainment Weekly. Retrieved September 8, 2024. Romano, Nick (March 20, 2024). "Beetlejuice Beetlejuice...Beetlejuice returns in first look at Michael Keaton, Winona Ryder". Entertainment Weekly. Archived from the original on March 20, 2024. Retrieved September 8, 2024. Romano, Nick (September 7, 2024). "Beetlejuice Beetlejuice scribe on writing the 'MacArthur Park' scene, that cameo, and more". Entertainment Weekly. Archived from the original on September 8, 2024. Retrieved September 9, 2024. Hernandez, Angie Orellana (July 8, 2023). "It's Showtime! Here's the First Look at Jenna Ortega's Beetlejuice 2 Character". E! News. Retrieved September 8, 2024. Rosenbloom, Alli (November 30, 2023). "Tim Burton says 'Beetlejuice 2' has officially wrapped production". CNN. Archived from the original on December 2, 2023. Retrieved September 8, 2024. Juneau, Jen (February 21, 2024). "Jenna Ortega Confirms Role as Lydia's Daughter in Beetlejuice Sequel: 'She's Weird, but in a Different Way'". People. Archived from the original on February 21, 2024. Retrieved September 8, 2024. Vivarelli, Nick (November 26, 2023). "Willem Dafoe Back on Festival Trail in Marrakech, Talks 'Poor Things', Reveals Role in 'Beetlejuice 2'". Variety. Archived from the original on November 26, 2023. Retrieved March 22, 2024. Kit, Borys (May 12, 2023). "'Beetlejuice 2': Willem Dafoe Joins Jenna Ortega, Michael Keaton". The Hollywood Reporter. Archived from the original on May 12, 2023. Retrieved September 8, 2024. Kroll, Justin (December 4, 2023). "Beetlejuice 2 Actor Arthur Conti Signs With WME". Deadline Hollywood. Archived from the original on December 4, 2023. Retrieved September 8, 2024. DiVincenzo, Alex (July 21, 2023). "'Beetlejuice 2' – We Visited the East Corinth, Vermont Filming Location of Tim Burton's Sequel". Bloody Disgusting. Archived from the original on January 27, 2024. Retrieved September 8, 2024. Smart, Jack (September 6, 2024). "Jeffrey Jones Doesn't Return in Beetlejuice Sequel After His Controversy. Here's How the Movie Includes His Character". People. Retrieved September 8, 2024. Masood, Areeba (September 6, 2024). "Beetlejuice 2: Who Plays Charles Deetz? Why Jeffrey Jones Doesn't Return". ComingSoon.net. Retrieved September 8, 2024. "Tim Burton Pitched 'Genius' Way to Kill Off Jeffrey Jones' Charles Deetz Character in 'Beetlejuice Beetlejuice'". Peoplemag. Retrieved September 10, 2024. Romano, Nick (September 6, 2024). "Charles Deetz's fate in Beetlejuice Beetlejuice inspired by Tim Burton's worst nightmare (exclusive)". Entertainment Weekly. Retrieved September 8, 2024. Umland, Samuel J. (2015). The Tim Burton Encyclopedia. Rowman & Littlefield Publishers. p. 42-43. ISBN 9780810892002. Salisbury, Mark; Burton, Tim (2006). Burton on Burton. Faber and Faber. p. 145. ISBN 0-571-22926-3. Beetlejuice Goes Hawaiian: The Wild Unmade Sequel Explained, ScreenRant, ‏2020-06-17 Sloane, Judy (August 1995). "Daniel Waters on Writing". Film Review: 67–69. Brodie, John (August 26, 1993). "Twentieth, Norris-Clay ink pact". Variety. Archived from the original on March 5, 2016. Retrieved July 3, 2022. An Evening with Kevin Smith (DVD). Sony Pictures Home Entertainment. 2002. "'Beetlejuice Beetlejuice'...Beetlejuice returns in first look". Entertainment Weekly. Archived from the original on March 20, 2024. Retrieved March 21, 2024. O'Rourke, Ryan (August 20, 2024). "Tim Burton Explains Why 'Beetlejuice Beetlejuice' Could Only Happen Now". Collider. Retrieved August 21, 2024. Chitwood, Adam (March 17, 2012). "Seth Grahame-Smith Gives Update on Beetlejuice Sequel; Says Film Will Be a True Sequel Set 26 or 27 Years After the Original". Collider. Archived from the original on July 23, 2012. Retrieved July 3, 2022. Fleming, Mike (September 6, 2011). "KatzSmith Duo Makes First-Look Warner Bros Deal; Will Bring 'Beetlejuice' Back From Dead". Deadline Hollywood. Archived from the original on June 22, 2012. Retrieved July 3, 2022. Ary, John (May 17, 2012). "John Ary With A Brief Snippet Of Info Re: Beetlejuice 2 Via Writer Seth Grahame-Smith!!". Ain't It Cool News. Archived from the original on May 22, 2012. Retrieved July 3, 2022. Turek, Ryan (February 11, 2012). "Michael Keaton Meets About Beetlejuice 2, Seth Grahame-Smith Offers Update". Shock Till You Drop. Archived from the original on June 13, 2013. Retrieved July 3, 2022. Romano, Andrew (November 18, 2013). "Winona Ryder on 'Beetlejuice 2': 'Might Be Happening' with Burton, Keaton, and Ryder". The Daily Beast. Archived from the original on November 26, 2013. Retrieved July 3, 2022. Douglas, Edward (December 14, 2014). "Exclusive: Tim Burton Thinks Beetlejuice 2 is Closer Than Ever". ComingSoon.net. CraveOnline. Archived from the original on May 10, 2015. Retrieved July 3, 2022. Breznican, Anthony (January 16, 2015). "'Beetlejuice' 2, 'Something Wicked,' 'Gremlins,' vampires galore: Seth Grahame-Smith's 2015 to-do list". Entertainment Weekly. Archived from the original on September 24, 2015. Retrieved July 3, 2022. Sharf, Zack (July 17, 2024). "Winona Ryder's 'One Condition' for Joining 'Stranger Things' Was a Filming Break If 'Beetlejuice 2' Ever Happened: 'They Agreed. Luckily, It Worked Out'". Variety. Archived from the original on July 18, 2024. Retrieved September 9, 2024. Holmes, Mannie (August 11, 2015). "'Beetlejuice 2' Is Really Happening, Says Winona Ryder". Variety. Archived from the original on September 7, 2015. Retrieved July 3, 2022. Chitwood, Adam (May 10, 2016). "Beetlejuice 2: Tim Burton Gives Update on Sequel". Collider. Archived from the original on November 16, 2016. Retrieved July 3, 2022. Anita Busch (October 12, 2017). "'Beetlejuice 2' Pushes Forward With New Writer At Warner Bros. – Deadline". Deadline. Archived from the original on April 7, 2019. Retrieved July 3, 2022. Alexander, Bryan (April 2, 2019). "Tim Burton's 'Beetlejuice' sequel is stuck in the afterlife waiting room". USA Today. Archived from the original on April 7, 2019. Retrieved April 19, 2022. Grobar, Matt (February 28, 2022). "'Beetlejuice 2': Brad Pitt's Plan B Boards Sequel In Early Development At Warner Bros". Deadline. Retrieved July 3, 2022. Anderson, Jenna (February 28, 2022). "Beetlejuice 2 With Michael Keaton and Winona Ryder Reportedly Being Produced by Brad Pitt's Plan B". ComicBook. Retrieved July 3, 2022. Tolsky, Andy (February 28, 2022). "Michael Keaton & Winona Ryder Reportedly Returning For Beetlejuice 2". Screen Rant. Retrieved July 3, 2022. Goodfellow, Melanie (October 22, 2022). "Tim Burton Addresses "Surreal" U.K. Politics; 'Beetlejuice 2' & Why 'Dumbo' Will Likely Be His Last Film With Disney – Lumière Festival Tim Burton Jamboree Continues". Deadline Hollywood. Retrieved March 10, 2023. Macnab, Geoffrey (September 9, 2023). "Tim Burton on cancel culture and his Beetlejuice sequel: 'I used to think about society as like the angry villagers in Frankenstein'". The Independent. Retrieved November 16, 2023. Andersson, Eric (February 19, 2024). "Michael Keaton Teases Beetlejuice Sequel: A 'Shrunken Head Room' and 'Enormous Fun' (Exclusive)". People. Archived from the original on February 19, 2024. Retrieved February 21, 2024. West, Amy; Crowther, Jane (August 12, 2024). "Beetlejuice Beetlejuice stars promise "big swing" surprises in the sequel, as Michael Keaton says it's got a "stronger story" than the original". Total Film. Archived from the original on August 17, 2024. Retrieved August 21, 2024. Verhoeven, Beatrice; Kit, Borys (March 10, 2023). "Jenna Ortega Circling 'Beetlejuice 2'". The Hollywood Reporter. Archived from the original on March 10, 2023. Retrieved May 10, 2023. Seo, Rachel (March 10, 2023). "Jenna Ortega in Talks to Star in Tim Burton's Beetlejuice 2". Variety. Retrieved March 10, 2023. Kroll, Justin (March 10, 2023). "Jenna Ortega In Talks To Join Beetlejuice Sequel At Warner Bros". Deadline Hollywood. Retrieved March 10, 2023. Rudoy, Matthew (August 20, 2024). ""A Younger Version Of Myself": Winona Ryder & Jenna Ortega On Their Intense Emotional Bond While Filming Beetlejuice 2". ScreenRant. Retrieved August 21, 2024. Grobar, Matt (May 3, 2023). "Danny Elfman Talks "Very Exciting" Return For 'Beetlejuice' Sequel, Drive To Perform 'Wednesday' Music In Concert". Deadline Hollywood. Retrieved May 9, 2023. Kroll, Justin (May 9, 2023). "Justin Theroux Joins Michael Keaton In ‘BeetleJuice’ Sequel At Warner Bros.". Deadline Hollywood. Retrieved May 9, 2023. Nicholson, Rebecca (January 7, 2024). "'I'm never bored': Willem Dafoe on art, yoga – and alpacas". The Guardian. Archived from the original on January 11, 2024. Retrieved January 12, 2024. Chang, Mahalia (August 29, 2024). "For his first big premiere, Arthur Conti dropped a Beetlejuice Easter egg in his custom suit". GQ. Retrieved September 8, 2024. Kroll, Justin (May 11, 2023). "'Beetlejuice 2': Monica Bellucci Joins Jenna Ortega, Michael Keaton (Exclusive)". The Hollywood Reporter. Archived from the original on May 11, 2023. Retrieved May 12, 2023. Tangcay, Jazz (May 12, 2023). "Beetlejuice 2 Adds 'Sweeney Todd' and 'Edward Scissorhands' Costume Designer Colleen Atwood (EXCLUSIVE)" Variety. Retrieved May 13, 2023. Jirak, Jamie (October 21, 2023). "Michael Keaton's Beetlejuice 2 Striped Suit Confirmed by Costume Designer Colleen Atwood (Exclusive)". ComicBook.com. Retrieved November 16, 2023. Nolfi, Joey (March 13, 2024). "Beetlejuice sequel will include return of 'Day-O' song from first film". Entertainment Weekly. Archived from the original on March 13, 2024. Retrieved March 13, 2024. Paiella, Gabriella (August 19, 2024). "The Zen-Dad Wisdom of Michael Keaton". GQ. Retrieved August 23, 2024. "Haris Zambarloukos BSC GSC". United Agents. Retrieved November 16, 2023. Rubin, Rebecca (May 9, 2023). "‘Beetlejuice 2,’ Starring Michael Keaton and Jenna Ortega, to Hit Theaters in 2024". Variety. Archived from the original on March 5, 2016. Retrieved May 9, 2023. McArdle, Tommy (May 18, 2023). "Winona Ryder Seen in Costume as Her 'Beetlejuice' Character — 36 Years Later! — in Tim Burton's Sequel". People. Retrieved November 16, 2023. Mountney, Dan (May 1, 2023). "Filming at ex-school near Hitchin rumoured as sequel to 80s classic". The Comet. Retrieved November 16, 2023. Weinstein, Ethan (June 4, 2023). "Like a ghost cloaked in NDAs, Beetlejuice 2 quietly begins production in East Corinth". VTDigger. Retrieved November 16, 2023. Gonzalez, Umberto (July 14, 2023). "Here Are All The Movies Affected by the SAG-AFTRA Strike From Deadpool 3 to Mission: Impossible 8 (Photos)". TheWrap. Retrieved November 16, 2023. Breznican, Anthony (February 21, 2024). "Jenna Ortega Thinks We Need More Weird Stories Like Beetlejuice". Vanity Fair. Archived from the original on February 21, 2024. Retrieved February 21, 2024. Botelho, Darren (November 15, 2023). "Production of 'Beetlejuice' sequel resumes in Melrose". NBC Boston. Retrieved November 18, 2023. Dick, Jeremy (November 19, 2023). "Beetlejuice 2 Reportedly Wraps Filming, Jenna Ortega Spotted on Set". Screen Rant. Retrieved November 19, 2023. Piña, Christy (November 30, 2023). "Beetlejuice 2 Wraps Production in Vermont". The Hollywood Reporter. Archived from the original on November 30, 2023. Retrieved November 30, 2023. Sharf, Zack (March 11, 2024). "Michael Keaton Watched 'Beetlejuice 2' and 'Wasn't Ready' for How Emotional It Gets, Says a 'Couple of Little Tweaks' Are Being Made: 'This Thing Is Great'". Variety. Archived from the original on March 11, 2024. Retrieved September 9, 2024. Murphy, Mathew (March 23, 2024). "Original 'Beetlejuice' Star Won't Return for Sequel Despite Easter Egg Hint". The Daily Beast. Archived from the original on March 23, 2024. Retrieved September 9, 2024. Sloop, Hope (April 11, 2024). "Why Geena Davis Is Not in the 'Beetlejuice' Sequel (Exclusive)". Entertainment Tonight. Retrieved September 9, 2024. Andersson, Eric (August 28, 2024). "Tim Burton Explains Why Alec Baldwin and Geena Davis Aren't in the Beetlejuice Sequel (Exclusive)". People. Retrieved September 9, 2024. Romano, Nick (September 6, 2024). "Beetlejuice Beetlejuice early draft featured Maitlands cameo — here's why it was cut (exclusive)". Entertainment Weekly. Retrieved September 9, 2024. Frei, Vincent (March 22, 2024). "Beetlejuice Beetlejuice". The Art of VFX (in French). Archived from the original on May 26, 2024. Retrieved September 9, 2024. "'Beetlejuice Beetlejuice'… Beetlejuice Returns with First Trailer". Animation World Network. Archived from the original on May 8, 2024. Retrieved September 9, 2024. D'Alessandro, Anthony (May 9, 2023). "'Beetlejuice 2' Sets 2024 Fall Release Date". Deadline Hollywood. Archived from the original on May 9, 2023. Retrieved September 11, 2024. @wbpictures (February 1, 2024). "Dare you to say it again. #Beetlejuice #Beetlejuice – Only in theaters September 6" (Tweet) – via Twitter. D'Alessandro, Anthony (February 1, 2024). "'Beetlejuice 2' Gets Official Title; Pic Still Set For Post Labor Day Theatrical Release". Deadline Hollywood. Archived from the original on February 1, 2024. Retrieved September 11, 2024. Klein, Brennan (February 1, 2024). "Beetlejuice 2 Title Confirmed, Clever Wordplay Revealed In New Poster For Tim Burton Sequel". Screen Rant. Archived from the original on February 2, 2024. Retrieved September 11, 2024. Tartaglione, Nancy (June 18, 2024). "Warner Bros Blows Away CineEurope With Fresh 'Twisters' Footage, Lights Up New 'Joker: Folie A Deux' Trailer". Deadline Hollywood. Archived from the original on June 18, 2024. Retrieved September 11, 2024. McClintock, Pamela (September 8, 2024). "Box Office: 'Beetlejuice Beetlejuice' Scares Up Near-Record $110M Domestic Opening". The Hollywood Reporter. Archived from the original on September 9, 2024. Retrieved September 11, 2024. Rudie Obias, ‘Beetlejuice Beetlejuice’ Sets Digital and Blu-ray/DVD Release Dates, Variety, ‏2024-10-01 (באנגלית אמריקאית) Rudie Obias, ‘Beetlejuice Beetlejuice’ Sets Digital and Blu-ray/DVD Release Dates, Variety, ‏2024-10-01 (באנגלית אמריקאית) D'Alessandro, Anthony; Tartaglione, Nancy (September 3, 2024). "'Beetlejuice Beetlejuice: Warner Bros Sequel To Tally A Lot Of Bananas At B.O. With $145M Global Opening – Preview". Deadline Hollywood. Archived from the original on September 9, 2024. Retrieved September 11, 2024. Moreau, Jordan (September 6, 2024). "Box Office: 'Beetlejuice 2' Makes $13 Million in Previews". Variety. Archived from the original on September 9, 2024. Retrieved September 11, 2024. D'Alessandro, Anthony. "'Beetlejuice Beetlejuice' Rocking Body In Time To $100M+ After $42M+ Friday – Early Saturday AM Updatedate=September 7, 2024". Deadline Hollywood. Archived from the original on September 6, 2024. Retrieved September 11, 2024. D'Alessandro, Anthony (September 8, 2024). "'Beetlejuice Beetlejuice' Shakes Senora To $110M Opening After $42M Saturday – Early Sunday AM Update". Deadline. Archived from the original on September 7, 2024. Retrieved September 11, 2024. Tartaglione, Nancy (September 8, 2024). "'Beetlejuice Beetlejuice' Jumps In With $145M+ Global Bow; Holdovers (& Disney) Hit New Milestones; Vijay's 'GOAT' One To Watch – International Box Office". Deadline. Archived from the original on September 8, 2024. Retrieved September 11, 2024. "Beetlejuice Beetlejuice". Rotten Tomatoes. Fandango Media. Retrieved September 11, 2024. "Beetlejuice Beetlejuice". Metacritic. Fandom, Inc. Retrieved September 11, 2024. Dargis, Manohla (September 6, 2024). "'Beetlejuice Beetlejuice' Review: Delightfully Undead Again". The New York Times. Archived from the original on September 6, 2024. Retrieved September 6, 2024. Beetlejuice Beetlejuice (2024) Review | The Film Magazine, ‏2024-09-09 Brooks, Xan (August 28, 2024). "Beetlejuice Beetlejuice review – Tim Burton sequel takes retro joyride through old haunts". The Guardian. ISSN 0261-3077. Archived from the original on September 9, 2024. Retrieved September 11, 2024. "Tim Burton: "Ho sempre voluto realizzare un horror in italiano, con 'Beetlejuice Beetlejuice' è come se l'avessi fatto"". Cinecittà News (in Italian). August 28, 2024. Retrieved September 11, 2024. Dumais, Manon (August 28, 2024). "La Presse à la 81e Mostra de Venise: La mariée était en noir". La Presse (in Canadian French). Retrieved September 11, 2024. Shafer, Ellise; Ritman, Alex (August 28, 2024). "Tim Burton Didn't Make 'Beetlejuice 2' to 'Do a Big Sequel for Money': 'I Didn't Even Watch the First Movie to Prepare'". Variety. Archived from the original on August 28, 2024. Retrieved September 11, 2024.